Vroue gewaarsku oor nuutste grimering-gier | Maroela Media
Crayola, die vervaardiger van kinderspeelgoed, het ŉ streng waarskuwing uitgereik in die lig van ŉ nuwe gier wat op sosiale media die ronde doen.
Die nuwe gier behels die gebruik van vetkryte as grimering. Talle gebruikers het video’s op YouTube gelaai waarin daar verduidelik word hoe om die kryte te smelt en as grimering aan te wend.
Crayola het in ŉ verklaring gesê veiligheid is hul topprioriteit aangesien hulle produkte vir kinders vervaardig. “Hoewel ons produkte nie giftig is nie, beveel ons nie aan dat dit gebruik word om oogomlyner, lipstiffie of ander grimering te maak nie, en ons ontmoedig die gebruik daarvan op dié manier.”
Crayola het gesê sy produkte is nie bedoel vir gebruik op ’n persoon se vel of gesig nie. “Grimering word aan spesifieke en streng toetse onderwerp omdat dit bedoel is om op ŉ persoon se vel te gebruik. Aangesien ons inkleurpotlode en vetkryt nie hiervoor bedoel is nie, is dit nie op dieselfde manier getoets nie en moet dit nie as grimering gebruik word nie.”
Ek geniet maroela
Amarula is lekkerder
Hoe goedkoop wil `n mens nou word ?
Ben: Vetkryt goedkoop! lol
O aardjie, het ons nou al so arm geword. Wys mens net hoe duur grimering is dat mense nou al alternatiewe begin soek.
Wat van waterverf? Ja…. jy kan selfs tatoërings maak daarmee!